Kalium ja kalsium ovat molemmat keholle välttämättömiä kivennäisaineita, mutta toisiaan muistuttavista nimistä huolimatta niitä ei pidä sekoittaa keskenään, koska ne ovat täysin eri aineita. Kalsium on luuston keskeinen rakennusaine, lisäksi se osallistuu mm. veren hyytymiseen ja solujen väliseen viestintään ja sitä saadaan mm. maitotuotteista. Kalium puolestaan osallistuu laajasti mm. elimistön elektrolyyttitasapainon säätelyyn ja sen hyviä lähteitä ovat esim. maitotuotteet, kasvikset ja leseet.